મૌર્ય એક્સપ્રેસ ટ્રેન જ્યારે મહેશલટ્ટા હોલ્ટની નજીક પસાર થઈ રહી હતી ત્યારે આ ટ્રેનમાં જોરદાર ધડાકો થયો હતો અને ૧૦ ફૂટ લાંબો પાટો તૂટીને જનરલ બોગીમાં ઘૂસી ગયો હતો. ધડાકાનો અવાજ સાંભળીને ટ્રેનમાં ભારે અફરાતફરી મચી ગઈ હતી. આ ધડાકો એટલો પ્રચંડ હતો કે મૌર્ય એક્સપ્રેસ ટ્રેનના જનરલ ડબ્બામાં રેલવેના પાટાનો ટુકડો ઘૂસી ગયો હતો. એક સમયે લોકોને એવું લાગ્યું હતું કે જાણે કોઈ નકસલી હુમલો થયો છે, કારણ કે નકસલીઓએ પહેલેથી જ બંધનું એલાન આપ્યું હતું. તેના કારણે સમગ્ર ટ્રેનમાં ડર અને ફફડાટ વ્યાપી ગયો હતો.